EH Bildu Nafarroa taldeari atxikitako foru parlamentari **Maiorga Ramirez** jaunak galdera egin du **(9-18/PES-00165)** Nafarroako Merkataritza, Industria eta Zerbitzu Ganberarekin batera Estatu Batuetara zenbait bidaia antolatu izanari buruz. Honako hau da Garapen Ekonomikorako kontseilariak horri buruz eman beharreko informazioa:

Nafarroako Gobernuko Garapen Ekonomikorako Departamentuak kudeaketa-esleipen bat egina du Merkataritza, Industria eta Zerbitzu Ganberarekin 2018. urtean nazioartekotze-jarduerak egiteko. Horretan aurreikusita dago Estatu Batuetara hiru misio-bidaia egitea, herrialde horretan Nafarroako enpresen nazioartekotzea bultzatzeko:

1. New Yorkeko Ekosistema Berritzailea ezagutzea helburu duen azterketa-misioa, Nafarroako startupentzat. Ekintza hori gaur egun egiten ari da New Yorken, eta lau egun iraunen du.
2. Nekazaritzako elikagaien enpresentzako merkataritza-misioa Estatu Batuetan. Enpresa-harremanek lau egun iraunen dute, azaroaren 26ko astean, New York eta Miami hirietan.
3. Nafarroako automozioaren eta mekatronikaren sektorea ezagutzera emateko eta sektore horrek Estatu Batuetan dauzkan aukerak aztertzeko misioa. Aurkezpenak eta harremanak azaroaren 26ko astean izanen dira. Michigan eta Alabama estatuak bisitatuko dira.

**Nafarroako Gobernuaren kargura eginen diren misio horien aurrekontua honako hau da:**

|  |  |
| --- | --- |
|  | **Nafarroako Gobernuaren gehieneko aurrekontua** |
| Startupen misioa. | 5.677,26 € |
| Nekazaritzako Elikagaietako enpresen misioa. | 5.473,00 € |
| Automozioaren eta mekatronikaren sektorearen misioa. | 29.000,00 € |

Lehenengo bi misioak Nafarroako Gobernuak eta Ganberak elkarrekin antolatu ditugu, eta haietarako FEDER funtsen kofinantzaketa lortu da.

Misio instituzionala, bere izaeragatik beragatik, soilik Gobernuarena den ekintza bat da, eta haren gauzatzea Nafarroako Ganberari enkargatzen zaio. Nafarroako Gobernuak erabat finantzatzen du.

Honako hau da ekintza horietako bakoitzerako aurrekontuetan jasotako gastuen xehetasuna:

STARTUPEN MISIOA

|  |  |  |  |  |
| --- | --- | --- | --- | --- |
| **Gastuaren kontzeptua** | **Ekintzaren kostua, guztira** | **FEDER-en ekarpena** | **Nafarroako Gobernuaren ekarpena** | **Enpresaren ekarpena** |
|   |   |   |   |   |
| Bidaiak, hotelak, enpresetarako joan-etorriak | 30.000,00 | 15.000,00 |   | 15.000,00 |
| Bidaia, hotelak, ganberako teknikariaren joan-etorriak | 3.000,00 | 1.500,00 | 1.500,00 |   |
| Jomugako agenda | 8.403,36 | 4.201,68 |   | 4.201,68 |
| Enpresen beharrizanak prestatzeko eta zehazteko lana | 2.343,00 | 1.171,50 | 1.171,50 |   |
| Enpresei lagun egitea | 1.070,08 | 535,04 | 535,04 |   |
| Jarduketari buruzko txostena | 668,80 | 334,40 | 334,40 |   |
| Nafarroako Gobernuko pertsonaren eta ganberako teknikariaren mantenua | 1.200,00 |   | 1.200,00 |   |
| Egin beharreko orduak, FEDER-i ezin egotz dakizkiokeenak | 936,32 |   | 936,32 |   |
|   | **47.621,56** | **22.742,62** | **5.677,26** | **19.201,68** |

NEKAZARITZAKO ELIKAGAIEN MISIOA

|  |  |  |  |  |
| --- | --- | --- | --- | --- |
| **Gastuaren kontzeptua** | **Guztira** | **FEDER-en ekarpena** | **Nafarroako Gobernuaren ekarpena** | **Enpresaren ekarpena** |
|   |   |   |  |   |
| Bidaiak, hotelak, joan-etorriak | 30.000,00 | 15.000,00 |   | 15.000,00 |
| Bidaia, hotelak, ganberako teknikariaren joan-etorriak | 3.000,00 | 1.500,00 | 1.500,00 | 0,00 |
| Jomugako agenda | 20.168,07 | 10.084,03 |   | 10.084,03 |
| Enpresen beharrizanak prestatzeko eta zehazteko lana | 1.716,00 | 858,00 | 858,00 |   |
| Enpresei lagun egitea | 915,20 | 457,60 | 457,60 |   |
| Jarduketari buruzko txostena | 572,00 | 286,00 | 286,00 |   |
| Nafarroako Gobernuko ordezkariaren eta ganberako teknikariaren mantenua | 1.200,00 |   | 1.200,00 |   |
| Egin beharreko orduak, FEDER-i ezin egotz dakizkiokeenak | 1.171,50 |   | 1.171,50 |   |
|   | **58.742,77** | **28.185,63** | **5.473,10** | **25.084,03** |

AUTOMOZIOAREN XEDEA

|  |  |
| --- | --- |
| **Ganberari egindako enkarguari dagokion gastu-kontzeptua** | **Nafarroako Gobernuaren ekarpena** |
| Bidaia, hotelak, ganberako teknikaria | 3.500,00 |
| Taldearen barruko joan-etorriak, aireportua, taxiak... | 3.000,00 |
| Jomugako agenda | 6.000,00 |
| Nafarroako Gobernuak eskainitako “Nafarrak Chicagon” koktela | 3.000,00 |
| Bidaia egindako pertsonaren mantenua | 1.200,00 |
| Enpresen beharrizanak prestatzeko eta zehazteko lana, eta lagun egitea | 5.689,20 |
| Hainbanatzearen balizko eraginak eta subjektu pasiboaren inbertsioa | 1.000,00 |
|   | **23.389,20** |

**Gastu hori zein partidari egotziko zaion:**

|  |  |
| --- | --- |
| **Partida** | **Zenbatekoa** |
| 810003 81430 2276 146104, Merkataritza Ganberari nazioartekotzea dela-eta emandako enkargua | 34.150,26 € |
| 810003 81430 2269 145100, Nazioartekotzeko planeko ekintzak  | 3.500,00 € |
| 800000 80000 2301 421100, Kontseilari jaunaren bidaia-gastuak | 3.500,00 € |

* Bidaietako bakoitzaren **helburu zehatzak** eta bidaia horietako efizientzia eta eraginkortasuna ebaluatzeko ezartzen diren adierazleak.

Bi enpresa-misioen kasuan, helburua da Nafarroako ekonomiaren esportazioa eta esportazio-oinarria handitzea, bai eta enpresa esportatzaileen jomugako merkatua dibertsifikatzea ere. Bi kasuetan, deialdi publiko bidez bilatzen da ahal den enpresa gehienera iristea; gutxieneko helburua bost enpresara iristea izanen da.

Zehazki, honako hauek dira Estatu Batuetako (New York) sistema berritzailea eta ekintzailetzakoa ezagutzeko ekintzaren helburuak:

* Amerikako merkatua baloratzea eta merkataritza bertan ezartzeko edo zabaltzeko aukerak aztertzea.
* Estatu Batuetan maila goreneko harremanen sare bat ezartzea.
* Estatu Batuetako ekintzailetza-ekosistemaren eragile nagusiengana iristea.
* Arrakasta duten ekintzaileek erabilitako estrategiak eta tresnak ezagutzea.
* Inbertitzaileekin zuzeneko harremana edukitzea.
* Eskura dauden finantzaketarako plataforma eta eredu desberdinen ezagutza zabaltzea.

Nekazaritzako elikagaien enpresentzako misioaren helburua da parte hartzen duten enpresei harremanen agenda pertsonalizatu bat ematea, Estatu Batuetako merkatuko balizko bezeroekin eta inportatzaileekin.

Bi ekintza horiek ebaluatuko dira enpresa parte-hartzaileei egindako inkesta baten bitartez; inkesta horretan, bilatutako helburuen betetzea eta lortzea neurtu da.

Hirugarren misioari dagokionez, helburu du Nafarroako automozioaren eta mekatronikaren sektorea ezagutzera ematea Estatu Batuetako enpresa-sektoreko eta ezagutzaren sektoreko eragileei. Horretarako, bidaietako jomugak hautatu dira automobilen fabrikazioaren arloko espezializazioaren arabera eta daukaten mugikortasun jasangarriko eta adimenduko teknologiaren arabera. Alabamako kasuan, gainera, asmoa da bertan lan egiten ari diren enpresa nafarrei bisita egitea, beren jarduerari merkataritza-diplomaziaren ikuspuntutik laguntza emateko.

Behin bidaia eginda, memoria bat eginen da, zeinean lortutako emaitzak baloratuko baitira.

Horietako bakoitzera joanen den **ordezkaritza zehazteari** dagokionez, hiru taldeetan Nafarroako Ganberako teknikari bat egonen da, zeren eta Ganbera baita bidaiaren xehetasunak antolatzeko Gobernuak egindako enkargua duena.

Nafarroako enpresek Estatu Batuetako ekosistema berritzaileak eskaintzen dizkien aukerak ezagutzea helburu duen misioaren kasuan, CEINen arduradun bat ere joanen da, parte hartzen duten enpresei laguntza emateko eta hartzen duen ezagutza aprobetxatzeko misiora joaterik ez duten baina herrialde horretan aukerak aurki litzaketen mintegiko enpresei aholkua emateko. Ez dago aurreikusita Gobernuko inongo kidek parte hartzea.

Automozioaren sektoreko misioak merkataritza-diplomaziaren izaera dauka, eta Nafarroako Gobernuaren izenean Garapen Ekonomikorako Departamentuko kontseilaria, Politika Ekonomiko eta Enpresarialaren eta Lanaren zuzendari nagusia eta SODENAko nazioartekotze planerako merkataritza arloko ordezkaria bertaratuko dira.

 Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2018ko urriaren 27an.

Garapen Ekonomikorako kontseilaria: Manu Ayerdi Olaizola